
 ANUNŢ

privind organizarea concursului de recrutare pentru trei funcții contractuale vacante de  muncitor I  și o funție contractuală de muncitor necalificat din cadrul  compartimentului Administrare Sala Polivalentă,, Danubius Arena” în aparatul de specialitate al Consiliului Judeţean Tulcea
 
Având în vedere prevederile art.18 alin. (1) şi  alin.(4)  ale Hotărârii nr. 1336 din 28 octombrie 2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, ale Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare și Legii nr. 141 din 25 iulie 2025 privind unele măsuri fiscal-bugetare, cu modificările și completările ulterioare: 

CONSILIUL JUDEŢEAN TULCEA organizează la sediul din Municipiul Tulcea, Str. Păcii, Nr.20, concurs pentru ocuparea prin recrutare a trei funcții contractuale de execuţie vacante de muncitor calificat I și o funcție contractuală de muncitor necalificat, nivel de studii medii din cadrul  compartimentului Administrare Sala Polivalentă ,,Danubius Arena”, cu normă întreagă, perioadă nedeterminată, respectiv 8 ore/zi, 40 ore/săpt - 4 posturi. 
Desfăşurarea Concursului:
· Concursul se va desfășura la sediul Consiliului Județean Tulcea și va avea următoarele  trei etape. 
· selecţia dosarelor;

· proba scrisă; 
· interviul, conform unui calendar de concurs.
Calendarul concursului.
Publicarea anunţului în data de  - 30.10.2026.
Perioada de depunere a dosarelor  - 30.10.2026- 12.11.2026. 

Selecţia dosarelor -  16.11.2026. și afişarea rezultatului selecţiei dosarelor ora 16.00
Depunere contestaţii - 17.11.2026 până la ora 16.30.
Soluţionarea contestaţiilor - 18.11.2026 și afişarea rezultatului soluţionării contestaţiilor, ora 14.00.
Desfăşurarea probei scrise - 20.11.2026 ora 09.00 și afişarea rezultatelor probei scrise, ora 14.00
Data și ora  interviului va fi anunţată odată  cu rezultatele la proba scrisă.
Dosarul de concurs se depune de către candidaţi la registratura Consiliului Judeţean Tulcea sau la secretarul comisiei de concurs  în termen de  10 (zece) zile lucrătoare  de la data afişării anunţului pe pagina de internet a instituţiei  în perioada 30.10.2026 – 12.11.2026 şi trebuie să conţină în mod obligatoriu documentele prevăzute la art.35 alin.(1) din Hotărârea de Guvern nr.1.336/2022 pentru aprobarea Regulamentului – cadru privind organizarea şi dezvoltarea carierei personalului contractual din sectorul bugetar plătit din fonduri publice.
    a) formular de înscriere la concurs;

    b) copia actului de identitate sau orice alt document care atestă identitatea, potrivit legii, aflate în termen de valabilitate;

    c) copia certificatului de căsătorie sau a altui document prin care s-a realizat schimbarea de nume, după caz;

    d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;

    e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

    f) certificat de cazier judiciar sau, după caz, extrasul de pe cazierul judiciar;

    g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului. 
    h) curriculum vitae, model comun european.

Actele prevăzute la lit. b) - e)  vor fi prezentate şi însoţite de documentele original în vederea verificării conformităţii copiilor cu acestea de către secretarul comisiei de concurs.
Candidaţii trebuie să îndeplinescă condiţiile generale de participare la concurs prevăzute la art.15 din Hotărârea de Guvern 1336/2022, condiţiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art.542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare:

    a) are cetăţenia română sau cetăţenia unui alt stat membru al Uniunii Europene;

    b) cunoaşte limba română, scris şi vorbit;

    c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

    d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

    e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

    f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

    g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

    Condiţiile specifice pe care candidaţii  trebuie să le îndeplinescă pentru ocuparea prin concurs a   a posturilor de  MUNCITOR CALIFICAT I, sunt: 
1. Muncitor calificat – Profil Gestiune și Administrare Logistică (1 post):
· Studii: Studii generale (gimnaziale) absolvite,

· Vechime în muncă: Minimum 7 ani în muncă.

2. Muncitor calificat – Profil Administrare Sală și Instalații Sanitare (1 post):
· Studii: Studii medii sau școală profesională în domeniul construcțiilor, instalațiilor sau similar.

· Calificare: Certificat de calificare profesională în meseria de Instalator (tehnico-sanitar și gaze / apă-canal) sau Lăcătuș mecanic / Muncitor întreținere.

· Vechime în muncă: Minimum 7 ani în muncă.

3. Muncitor calificat – Profil Instalații Electrice (1 post):
· Studii: Studii medii (liceu / școală profesională) cu profil tehnic: electrotehnic, electromecanic, mecanic sau electronic,

· Calificare: certificat de absolvire / calificare eliberat în urma unui curs de specializare/calificare în meseria de Electrician (întreținere și reparații / exploatare rețele) sau Montator/Depanator aparatură radio-TV sau Montator-reglor, depanator aparate electronice, telecomunicații și radio,

· Vechime în muncă: Minimum 7 ani în muncă.

BIBLIOGRAFIE şi TEMATICĂ
în vederea  ocupării prin concurs a celor 3 funcții contractuale de execuție de muncitor calificat I, din cadrul Compartimentului Administrare Sala Polivalentă „Danubius Arena”  

1. Ordinul Ministrului Finanțelor Publice nr. 2861/2009 pentru aprobarea Normelor privind organizarea și efectuarea inventarierii elementelor de natura activelor, datoriilor și capitalurilor proprii. 

2. Legea nr. 319/2006 a securității și sănătății în muncă, cu modificările și completările ulterioare. 

3. Legea nr. 307/2006 privind apărarea împotriva incendiilor, republicată. 

4. Legea nr. 22/1969 privind gestionarea bunurilor, răspunderea gestionarilor, constituirea de garanții și răspunderea în legătură cu gestionarea bunurilor organizațiilor socialiste (actualizată).
Condiții specifice  pe care candidații trebuie să le îndeplinescă pentru ocuparea prin concurs  a  postul de MUNCITOR NECALIFICAT:

· Studii: studii generale (minimum învățământ gimnazial absolvit);

· Vechime în muncă: Minimum 5 ani în muncă;

· Alte cerințe: Disponibilitate pentru desfășurare activități fizice specifice postului, în program flexibil, inclusiv în zilele de sâmbătă, duminică și sărbători legale, în funcție de programul competițiilor sportive și al evenimentelor organizate, cu respectarea prevederilor legale privind timpul de muncă și timpul de odihnă.

BIBLIOGRAFIE şi TEMATICĂ
în vederea  ocupării prin concurs a funcției contractuale de execuție de muncitor necalificat, din cadrul Compartimentului Administrare Sala Polivalentă „Danubius Arena”  

1. Legea nr. 319/2006 a securității și sănătății în muncă, cu modificările și completările ulterioare;

2. Legea nr. 307/2006 privind apărarea împotriva incendiilor, republicată, cu modificările și completările ulterioare;

                                     ATRIBUȚII PREVĂZUTE ÎN FIȘA POSTULUI

Atribuții prevăzute în fișa postului 

pentru postul de Muncitor calificat – Profil Gestiune și Administrare Logistică 
-
gestioneaza bunurile mobile/ dotarile de natura obiectelor de inventar si activele fixe din cadrul Sălii Polivalente „Danubius Arena”;

-
raspunde de modul de depozitare si pastrare in bune conditii bunurile de natura consumabilelor, obiectelor de inventar si activelor fixe, raspunzând de integritatea acestora;

-
raspunde de exploatarea si intretinerea bunurilor aflate in gestiune sa;

-
întocmeste documentele privind miscarea, intre subgestiuni/ locuri de folosință/ camere ale bunurilor de natura obiectelor de inventar si activelor fixe, daca este cazul;

-
pentru facila identificare, inscriptioneaza pe bunurile de natura mijloacelor fixe numerele de inventar comunicate de Serviciul Buget Finante și Contabilitate;

-
sesizeaza necesitatea efectuarii de reparatii / intretinere a obiectelor de inventar si mijloacelor fixe;

-
cunoaşte şi respectă procedurile interne în ceea ce priveşte predarea-primirea bunurilor din gestiune și întocmește documentele de intrare/ ieșire a bunurilor din gestiunea proprie; 

-
primeste consumabile de natura materialelor consumabile sau alte bunuri pentru funcționarea  Sălii Polivalente „Danubius Arena” in baza documentelor de insotire; 

-
verifică dacă aceste bunuri corespund calitativ şi cantitativ cu datele înscrise în documentele de însoţire,

-
asigură evidența stocurilor existente și întocmește necesarul de bunuri de aprovizionat asigurând condițiile pentru derularea activității instituției în condiții optime; 

-
asigură primirea și eliberarea de bunuri din magazie, se informează permanent şi îşi însuşeşte tipurile de bunuri aflate în gestiune; 

-
nu permite accesul în spațiile din cadrul Sălii Polivalente „Danubius Arena” persoanelor străine sau a personalului instituției decât în scop determinat de serviciu; 

-
participa la efectuarea operatiunilor de inventariere si ajuta comisiile de inventariere in identificarea locurilor de depozitare si bunurilor aflate in gestiunea sa;

-
respecta prevederile Legii nr. 22/ 1969 privind angajarea gestionarilor, constituirea de garanţii şi răspunderea în legătură cu gestionarea bunurilor, modificata si completata;

-
participa colectiv la mentinerea curateniei in curtea interioara si in spatiile din fata cladirii si cele adiacente din cadrul Sălii Polivalente „Danubius Arena;

-
participa la dezmembrarea si casarea bunurilor propuse si aprobate in acest sens;

-
executa alte activitati la dispozitia sefului ierarhic sau conducerii Consiliului Judetean Tulcea;

-
respecta normele de protectia muncii, conform instructajului efectuat periodic;

Atribuții prevăzute în fișa postului 

pentru postul de Muncitor calificat – Profil Administrare Sală și Instalații Sanitare

-
Urmărește permanent starea fizică a clădirii, a terenurilor/ a suprafețelor de joc, a tribunelor, vestiarelor și a tuturor spațiilor comune, modul de conservare si explotare a imobilului din cadrul Sălii Polivalente „Danubius Arena”;

-
Răspunde de efectuarea la termen a reviziilor tehnice obligatorii pentru echipamente (centrale termice, ascensoare, sisteme de ventilație, sisteme sonorizare, lumini, sistem de antiefracție, antiincendiu, generator etc) din cadrul Sălii Polivalente „Danubius Arena”;

-
Executa reparatii de intretinere minore pentru instalațiile sanitare din cadrul Sălii Polivalente „Danubius Arena”;

-
Întocmeste referate cu propuneri pentru lucrari de reparatii si intretinere ce nu pot fi efectuate in regie proprie, urmareste executarea acestora si participa la receptia lucrarilor;

-
Coordonează pregătirea logistică a sălii (suprafață de joc, tribune, vestiare, instalații audio-video, climatizare, iluminat special) înaintea fiecărui eveniment sportiv, cultural sau artistic,

-
Asigură punerea la dispoziție a spațiilor către cluburile sportive, federațiile naționale sau organizatorii de evenimente, pe baza contractelor încheiate,

-
Supervizează eliberarea și curățarea spațiilor după finalizarea competițiilor, asigurând predarea acestora în condiții optime de siguranță,

-
Menține legătura cu organizatorii pe parcursul desfășurării evenimentelor pentru a rezolva operativ orice solicitare sau incident de natură tehnică,

-
Urmărește consumurile de utilități (energie electrică, apă, gaze) și propune măsuri de optimizare și reducere a costurilor operaționale.

-
Verifică regularitatea și realitatea tuturor serviciilor prestate de terți (curățenie, pază, mentenanță tehnică) înainte de avizarea documentelor financiare.

-
Împreuna cu celelalte compartimente, face propuneri de casare a bunurilor degradate sau depasite moral si tehnic;

-
Asigură respectarea normelor legale privind securitatea și sănătatea în muncă (SSM) și prevenirea și stingerea incendiilor (PSI) în cadrul întregului obiectiv.

-
Urmărește menținerea liberă a căilor de evacuare și funcționarea permanentă a sistemelor de siguranță (hidranți, extinctoare, iluminat de urgență).

-
Efectuează sau monitorizează instructajele periodice SSM și PSI pentru personalul din subordine.

-
Executa alte activitati la dispozitia sefului ierarhic sau conducerii Consiliului Judetean Tulcea;

-
Respecta normele de protectia muncii, conform instructajului efectuat periodic.

Atribuții prevăzute în fișa postului 

pentru postul de Muncitor calificat – Profil Instalații Electrice 
-
Urmareste modul de exploatare a instalatiei electrice, a instalatiilor de incalzire, canalizare, lift, telefonie, etc. din sediul admisnitrativ, face propuneri si ia masurile ce se impun ori de cate ori este necesar;

-
Urmărește funcționarea punctului de transformare energie electrică din cadrul Sălii Polivalente „Danubius Arena”, apeleaza și solicita interventia personalului autorizat de la firma de mentenanță, dupa caz;

-
Răspunde de activitatea de întreținerea periodică generatorului de energie electrică din cadrul Sălii Polivalente „Danubius Arena”;

-
Executa lucrarile de reparatii, intretinere la instalatia electrica (repara sau inlocuieste prizele defecte, repara corpurile de iluminat), inlocuieste becuri/ tuburi;

-
Verifica si remediaza conexiunile de priza ale telefoanelor interioare din cadrul Sălii Polivalente „Danubius Arena”;

-
Executa reparatii de intretinere minore, lacatuserie, iar daca este cazul face aerisire la instalatia de incalzire din cadrul Sălii Polivalente „Danubius Arena”;

-
Repara, in limita posibilitatilor, aparatura din dotarea Sălii Polivalente „Danubius Arena”;

-
Verifică funcționarea optimă a instalațiilor termice, de climatizare (HVAC și de iluminat nocturn/specific pentru competiții);

-
Dupa caz, intervine si deblocheaza cabinele ascensoarelor in vederea evacuarii persoanelor pana la sosirea echipei de service;

-
Dupa caz, informeaza seful ierahic cu privire la necesitatea realizarii de achizitii de materiale diverse ce vor fi utilizate pentru reparatii in regie proprie sau/ si inlocuire consumabile;

-
Participă la operatiuni de manipulare bunuri si mobilier din cadrul Sălii Polivalente „Danubius Arena”;

-
Participa colectiv la mentinerea curateniei in spatiile din jurul clădirii Sălii Polivalente „Danubius Arena”;

-
Participa colectiv la dezapezirea curtii interioare, a spatiilor adiacente Sălii Polivalente „Danubius Arena”;

-
Participa la dezmembrarea si casarea bunurilor propuse si aprobate in acest sens;

-
Executa alte activitati la dispozitia sefului ierarhic sau conducerii Consiliului Judetean Tulcea;

-
Respecta normele de protectia muncii, conform instructajului efectuat periodic.
Atribuții prevăzute în fișa postului 

pentru postul de Muncitor necalificat 
•
Participă la pregătirea logistică a terenurilor de joc, sălii și a spațiilor aferente înaintea desfășurării antrenamentelor, competițiilor sportive și a altor evenimente, inclusiv la manipularea și amplasarea echipamentelor și instalațiilor de joc, mobilierului și a materialelor necesare;

•
Efectuează operațiuni de manipulare, transport intern, aranjare și depozitare a bunurilor, echipamentelor și materialelor, conform dispozițiilor superiorului ierarhic;

•
Sprijină montarea, demontarea, eliberarea, strângerea și reașezarea echipamentelor, mobilierului, scaunelor mobile, panourilor și altor dotări  după încheierea evenimentelor, contribuind la readucerea spațiilor la starea corespunzătoare utilizării;

•
Sprijină amenajarea și eliberarea căilor de acces și a zonelor de circulație, fără a interveni asupra instalațiilor sau echipamentelor de securitate la incendiu;

•
Participă la manipularea și transportul intern al materialelor și consumabilelor necesare desfășurării activităților din cadrul sălii, precum și la depozitarea acestora în spațiile desemnate;

•
Participă la menținerea curățeniei și ordinii în curtea interioară, în spațiile din fața clădirii și în zonele adiacente, în limitele atribuțiilor stabilite;

•
Participă la activități de întreținere gospodărească și la lucrări simple, necalificate, pentru menținerea în bune condiții a spațiilor și dotărilor, fără a executa operațiuni care necesită autorizare sau calificare de specialitate;

•
Sprijină, la nevoie, operațiunile de deszăpezire și îndepărtare a resturilor vegetale ori a altor materiale din spațiile exterioare;

•
Semnalează superiorului ierarhic defecțiunile, degradările sau situațiile care pot afecta siguranța persoanelor ori buna funcționare a obiectivului;

•
Respectă normele de securitate și sănătate în muncă, regulile de prevenire și stingere a incendiilor, precum și instrucțiunile primite de la superiorul ierarhic;

•
Îndeplinește și alte sarcini corespunzătoare postului, dispuse de superiorul ierarhic, în limitele legii și ale fișei postului.
Relaţii suplimentare se pot obţine  la registratura Consiliului Judeţean Tulcea sau la  sercretarul comisiei de concurs şi de soluţionare a contestaţiilor, la sediul Consiliului Judeţean Tulcea- str. Păcii nr. 20, tel.0240 -502254.

Persoane de contact:

Ligia Petrica

Inspector superior,

Consiliul Judetean Tulcea

Serviciul Resurse Umane,Organizare, Guvernanță Corporativă și 

Structuri Asociative

E-mail ligia.petrica@cjtulcea.ro
telefon- 0240502254,fax- 0240513071
               PREŞEDINTE,                                                                                                                              

           Teodorescu Horia                                                                     
                                                                                                          ŞEF SERVICIU,
                                                                                                      Pârciog Constantin   
Ligia Petrica/resurse umane/2026
Str. Păcii, nr. 20 - tel. 0240-502200;  fax: 0240-513071; e-mail: office@cjtulcea.ro;  -  COD FISCAL:  4321607












